18/04/2017 | Administración LocalMunicipal
Teo
Anuncio de convocatoria da praza de xefe/a de instalacións e redes do Servizo municipal de saneamento e abastecemento do Concello de Teo

Por resolución desta alcaldía do 10/04/17 acordouse convocar o proceso selectivo, para a provisión, polo sistema de concurso-oposición, de persoal laboral temporal, contrato de interinidade, dun posto de traballo no Servizo municipal de saneamento e abastecemento do Concello de Teo, xefe/a de instalacións e redes, e aprobar as bases que rexerán a convocatoria e que se transcriben a continuación: É obxecto da presente convocatoria, e bases reguladoras da mesma, a selección, por parte do Concello de Teo, en réxime laboral temporal, e baixo a modalidade de interinidade, do persoal que deseguido se relaciona: Dito persoal será destinado á cobertura das necesidades laborais que, no servizo municipal de abastecemento e saneamento, con motivo da asunción, por parte do Concello de Teo, da súa xestión directa nos termos acordados polo Pleno Municipal na sesión ordinaria do 26 de marzo de 2015 se teñen xerado. Esta cobertura que, con arranxo ás características profesionais e funcionais definidas na base terceira, e coa finalidade da plena efectividade de dito acordo, particularmente do cumprimento do prazo no mesmo previsto para a asunción da xestión directa de dito servizo que, asemade, e segundo o previsto na propia normativa de réxime local, reviste carácter esencial, resultando urxente e inaprazable. Esta convocatoria, xunto coas presentes bases reguladoras, publicaranse integramente no Boletín Oficial da Provincia de A Coruña (publicación que iniciará o prazo oficial para a presentacións de Instancias, nos termos do previsto nas presentes bases ); igualmente, tamén serán obxecto de publicación no taboleiro de anuncios do Concello, así como Páxina Web Municipal, sen que ditas publicacións determinen o inicio do referido prazo de presentación de instancias. A publicidade das demais resolucións, actos e/ou comunicacións que se deriven deste proceso selectivo e que se diten dentro do seu desenvolvemento, realizarase mediante publicación no taboleiro de anuncios e na Páxina Web do Concello, sen prexuízo de calquera outro medio de difusión que, con carácter complementario, se considere oportuno. O persoal finalmente seleccionado será obxecto de contratación laboral temporal, baixo a modalidade contractual de interinidade (ata cobertura de vacante), e con adecuación á clasificación profesional e esixencias funcionais deseguido indicadas, así como ás retribucións inherentes e restantes condicións laborais que, para cada caso e de conformidade ao previsto, ao respecto, no Convenio Colectivo do persoal laboral ao servizo do Concello de Teo, lle resulten de aplicación. * Atribución funcional que se realiza con carácter xeral e sen natureza exhaustiva nin taxativa e, polo tanto, sen prexuízo da posibilidade de que, en desenvolvemento do contemplado no instrumento organizativo e/ou de ordenación de postos vixente, en cada momento, no Concello, en aplicación do previsto en disposicións normativas igualmente vixentes, e/ou cando as necesidades de servizo o xustifiquen, se lle poidan atribuír aqueloutras funcións que, en todo caso, resulten axeitadas a súa clasificación e/ou capacitación profesional, nos termos e cos límites do legalmente previstos. A selección do referido persoal laboral temporal realizarase mediante un procedemento áxil que garanta a urxencia e celeridade requirida, respectando, en todo caso, os principios de igualdade, mérito, capacidade e publicidade legalmente esixibles O sistema selectivo será o de concurso-oposición, que incluirá, ademais da valoración de méritos, probas para a determinación da capacidade e coñecementos dos aspirantes, todo iso con arranxo aos criterios fixados nas presentes bases. Para poder participar no presente proceso selectivo, será necesario reunir os requisitos, que se indican a continuación, e referidos á data de finalización do prazo de presentación de instancias para tomar parte en dito proceso: a) Ter a nacionalidade española, sen prexuízo do disposto no artigo 57 do Real Decreto Lexislativo 5/2015, polo que se aproba o Texto Refundido do Estatuto Básico do Empregado Público. b) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións a desenvolver. O cumprimento deste requisito acreditarase mediante certificado médico oficial. c) Ter cumpridos 16 anos de idade e non exceder da idade máxima de xubilación forzosa. d) Estar en posesión do título, ou estar en condicións de obtelo na data en que remate o prazo de presentación de instancias, que a continuación se indica: e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais o estatutarios das Comunidades Autónomas, nin atoparse en inhabilitación absoluta, ou especial, para empregos ou cargos públicos por resolución xudicial, para o acceso á función pública, ou para o exercicio de funciones similares ás que desempeñaban (no caso del persoal laboral), no que tivese sido separado ou inhabilitado. No caso de ser nacional doutro Estado, no estar inhabilitado, u o en situación equivalente, ni ter sido sometido a sanción disciplinaria, ou equivalente, que impida, no seu Estado e nos mesmos termos, o acceso al emprego público. f) Non estar incurso en causa de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das administracións públicas, e normativa concordante e aplicable ao respecto. g) Acreditar o coñecemento de lingua galega de conformidade co previsto na normativa de aplicación e con arranxo ao especificamente requirido para cada unha das tipoloxías de persoal a seleccionar; acreditación que se realizará conforme ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia En todo caso, os aspirantes deberán acreditar estar en posesión de dita certificación do coñecemento da Lingua Galega, ou estar en condicións de obtela, dentro do prazo de presentación de instancias. En caso de non cumprir con este requisito, deberán realizar unha proba de coñecemento de lingua galega, de conformidade co previsto nas presentes bases. h) Estar en posesión do carné de conducir tipo B As solicitudes para tomar parte no proceso selectivo, conforme ao modelo que figura como ANEXO I das presentes bases, dirixiranse ao sr. Alcalde do concello de Teo, e presentaranse no rexistro xeral do Concello, en horario de oficina, no prazo de quince (15) días naturais, contados a partir do día seguinte ao da publicación do anuncio da convocatoria no BOP da Coruña. As solicitudes tamén poderán presentarse por calquera das formas previstas no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Neste caso, deberá comunicarse ao Concello a remisión da solicitude dentro do prazo de presentación de instancias, por fax, email, ou calquera outro medio polo que quede debidamente acreditado. Xunto coa solicitude, os/as aspirantes deberan achegar a seguinte documentación, que deberá presentarse en documento orixinal ou copia debidamente cotexada. – Fotocopia do DNI, pasaporte ou documento de identificación equivalente e acreditativo da nacionalidade do/a aspirante. – Copia cotexada da Titulación esixida nas bases, ou, no seu defecto, o xustificante de ter aboado os dereitos para a súa expedición. – Sinatura de Declaración responsable de que cumpren todos os requisitos necesarios para presentarse ao proceso selectivo (Declaración xa incluída no modelo de solicitude do Anexo I) – Relación dos méritos alegados, documentalmente acreditados e coa orde que se fixa, nas presentes bases, no apartado regulador da fase de concurso. Á relación de méritos acompañaranse dos documentos xustificativos/acreditativos dos mesmos (orixinais ou copias debidamente cotexadas). Non se terán en conta, nin serán obxecto de valoración, aqueles méritos que non queden debidamente acreditados, conforme aos criterios sinalados nas presentes bases, dentro do prazo de presentación das instancias. – Xustificante do ter pagado os dereitos de exame que, de acordo coa ordenanza fiscal reguladora, ascenden a 25 €. En dito xustificante deberá constar o nome e apelidos do/a aspirante. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante. En todo caso, compre precisar que, en ningún caso, a presentación e pago da taxa por dereitos de exame suporá a substitución do trámite de presentación da correspondente instancia. – Acreditación do coñecemento da lingua galega, de acordo co nivel requirido (CELGA), no seu caso, e con arranxo aos criterios sinalados nas presentes bases. Rematado o prazo de presentación de instancias, a alcaldía ditará Resolución no prazo máximo de dez (10) días naturais, declarando aprobada a lista provisional de admitidos/as e excluídos/as, indicando, de ser o caso, as causas de exclusión. Dita Resolución publicarase no taboleiro de anuncios e na páxina Web Municipal do Concello de Teo, e sinalarase un prazo de cinco días hábiles para a presentación de reclamacións. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de reclamacións. Transcorrido este prazo, o Alcalde resolverá sobre a aprobación da lista definitiva de aspirantes admitidos/as e excluídos/as, dándolle publicidade a través do taboleiro de anuncios e Páxina Web do Concello. Dita resolución, que será determinante dos prazos a efectos de posibles impugnacións ou recursos, incluirá, asemade, a composición nominal do Tribunal Cualificador, así como o lugar, data e hora na que se cita para a súa primeira sesión, constitutiva, e o inicio da valoración dos méritos da fase de concurso. A súa composición e funcionamento axustarase aos criterios e principios previstos no artigo 59 da Lei 2/2015, do 29 de abril, do empregado público de Galicia, así como na restante normativa concordante e de aplicación. Deste xeito, a súa composición nominal, que será obxecto de concreción xunto coa Resolución da Alcaldía declarativa da lista definitiva de admitidos, se adecuará aos principios de imparcialidade e profesionalidade dos seus membros e tenderá, asemade, á paridade entre mulleres e homes; debendo conformarse, igualmente, con arranxo á seguinte estrutura dos seus membros que, en todo caso, deberán posuír, todos eles, titulación igual ou superior á esixida aos persoal obxecto de selección. - Presidente - Vogais (en número mínimo de tres) - Secretario En todo caso, a designación nominal dos membros do tribunal incluirá a dos respectivos suplentes. O tribunal non poderá constituírse nin actuar sen a presenza de, como mínimo, tres dos seus membros, titulares ou suplentes, requiríndose, en todo caso, a asistencia do/a presidente/a e do/a secretario/a, ou dos que legalmente os substitúan. No tocante á abstención e recusación dos membros do tribunal resultará de aplicación o previsto, ao respecto, nos artigos 28 e 29 da Lei 30/1992, de 26 de novembro, de réxime xurídico das administracións públicas e do procedemento administrativo común; en todo caso, os membros do tribunal absteranse de intervir e o comunicarán á autoridade convocante cando incorran nalgunha das circunstancias previstas, no artigo 28.2 de Lei 30/1992 de réxime xurídico das administracións públicas, ao respecto das motivos de abstención. Os Tribunal poderá dispoñer a incorporación de asesores especialistas, para a súa asistencia nas probas en que así se estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales foron designados para o asesoramento ao órgano cualificador. O procedemento de actuación dos tribunais axustarase en todo momento ao disposto na Lei de réxime xurídico da administracións públicas e do procedemento administrativo común, así como ao previsto nas presentes bases. Por cada sesión realizada polo Tribunal redactarase, por parte do secretario/a, a correspondente acta. O Tribunal resolverá por maioría de votos, dos seus membros presentes, tódalas dúbidas e propostas que se produzan para a aplicación das normas contidas nestas bases, así como os supostos non previstos nas mesmas, e estará facultado para resolver as cuestións que poidan suscitarse durante o desenvolvemento do proceso selectivo. O Tribunal cualificador poderá adoptar as medidas precisas, naqueles casos en que resulte necesario, para o supostos de aspirantes con discapacidade, sen que se vulnere, en ningún caso, o principio de igualdade, e coa finalidade de que poidan acometer a realización dos exercicios en similares termos e/ou condicións ás do restos de participantes. O/A Presidente/a do Tribunal adoptará as medidas oportunas para garantir que os exercicios da fase de oposición, que se realicen en forma escrita, sexan corrixidos sen que se coñeza a identidade dos aspirantes, utilizando para iso os impresos e/ou procedementos adecuados. Para os efectos da percepción de asistencias polos membros participantes nas sesións do Tribunal, estes estarán clasificados nas categorías que estabelece o apartado 1 do artigo 30 do Decreto 462/2002, de 24 de maio, sobre indemnizacións por razón de servizo. A fase de concurso será previa á de oposición, non terá carácter eliminatorio nin poderá terse en conta para superar as probas da fase de oposición, e as puntuacións outorgadas faranse públicas antes da celebración do primeiro exercicio da fase de oposición. Na fase de concurso serán obxecto de valoración, e correspondente cualificación (en puntos), os méritos alegados, e adecuadamente acreditados, dentro do prazo e presentacións de instancias, (conforme aos criterios sinalados nas presentes bases) polos/as aspirantes; en calquera caso, a cualificación finalmente obtida pola valoración de méritos, conforme aos criterios deseguido sinalados, só se sumará á da fase oposición no caso daqueles/as aspirantes que teñan superado todos as probas da mesma, e outorgará unha puntuación proporcionada que non determinará, por si mesma, o resultado do proceso selectivo. As puntuacións obtidas na fase de concurso faranse públicas, unha vez teña rematado o proceso de valoración, antes do comezo da fase de oposición, no taboleiro de anuncios e na Páxina Web do Concello. Os aspirantes disporán dun prazo de cinco (5) días hábiles, contados a partir do día seguinte de dita publicación, para formular alegacións. Á vista das reclamacións que se presenten e, no caso de ser estimadas, realizaranse as oportunas correccións na puntuacións, publicándose novamente a valoración definitiva no taboleiro de anuncios e Páxina Web do Concello. A puntuación máxima que se pode alcanzar nesta fase de concurso será de 10 puntos, por todos os méritos valorables, adecuadamente presentados e acreditados, nos termos do previsto nas presentes bases, polos/as aspirantes, e con arranxo aos criterios e baremos que, segundo a tipoloxía de persoal a seleccionar, se especifican no Anexo II. A fase de oposición consistirá na realización de probas, de carácter teórico e práctico, que serán obrigatorias (a excepción, no seu caso, da referente á acreditación de coñecemento da lingua galega) e eliminatorias, cuxo obxecto será determinar a capacidade, aptitude e coñecementos dos/as aspirantes para o concreto desempeño do posto e funcións a desenvolver, e todo ilo con arranxo ao programa e materias contidas nos temarios (especificados, para cada caso, no Anexo III das presentes). Co fin de asegurar a debida idoneidade dos/as aspirantes, para dar por aprobada e superada a fase de oposición, estes/as deberán superar a puntuación mínima establecida para cada unha das probas. O anuncio do comezo da fase de oposición, así como os restantes actos, resolucións e/ou comunicacións que se deriven da mesma, serán obxecto de publicación no taboleiro de anuncios e na páxina web do Concello. Se o tribunal o considera conveniente, poderá acordar a celebración de ambas as dúas probas da fase de oposición nunha mesma xornada, concedéndolles aos/ás aspirantes un descanso mínimo dunha hora, ou na xornada seguinte, deixando transcorrer, neste segundo caso, un prazo mínimo de 12 horas. Os/as aspirantes deberán presentarse, para a realización de cada exercicio, provistos de DNI ou documento fidedigno acreditativo da súa identidade, a xuízo do tribunal; en calquera momento o Tribunal poderá requirirlles aos/ás aspirantes que acrediten a súa identidade. Os/as aspirantes serán convocados/as para cada exercicio en único chamamento, sendo excluídos/as da oposición os/as que non comparecesen, agás nos supostos debidamente xustificados e que así sexan apreciados, e interpretados, polo Tribunal; en todo caso, as causas, ou probas xustificativas, formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera das probas previstas na fase de oposición, poderán poñelo en coñecemento do tribunal, xuntando á comunicación o correspondente informe médico oficial e acreditativo de tales circunstancias; en todo caso, dita comunicación deberá realizarse, como máximo, dentro das 48 horas posteriores ao anuncio da data do exame. Igualmente, da citada notificación entenderase derivado o consentimento da interesada para permitir o acceso do Tribunal aos datos médicos necesarios relacionados coa situación alegada. O Tribunal decidirá, en cada caso, con base na información da que dispoña, se proceda ou non realizar a proba nun lugar alternativo ou ben un aprazamento da mesma, ou incluso ambas medidas conxuntamente. Os exercicios escritos que proceda realizar, segundo o sinalado nas presentes bases, na segunda das probas da fase de oposición, poderán ser obxecto de lectura publica ante o Tribunal, se así o acordase dito órgano, podendo así os membros do mesmo dialogar cos/as aspirantes coa fin de determinar e/ou clarificar os seus coñecementos ao respecto do contido e/ou exposto na referida proba. Os/as aspirantes poderán realizar os exercicios, a súa elección, en calquera das linguas oficiais de Galicia. As cualificacións obtidas polos/as aspirantes nas diferentes probas da fase de oposición serán publicadas no taboleiro de anuncios e na Páxina Web do Concello. En todo caso, ao tratarse de exercicios obrigatorios e eliminatorios, os/as aspirantes que non acaden a puntuación requirida para a superación dos mesmos, segundo os criterios fixados nestas bases, non poderán realizar o exercicio seguinte, sendo eliminados do proceso selectivo. A puntuación máxima que se poderá acadar na fase de oposición será de 20 puntos, como resultado da realización das seguintes probas; Consistirá en contestar por escrito, nun prazo máximo de 60 minutos, un cuestionario de 50 preguntas tipo “test”, con respostas alternativas, que serán propostas polo Tribunal inmediatamente antes de celebrarse a proba e relacionadas coas materias contidas nos temarios especificados, tanto na parte xeral como na específica no anexo III da presente. O número de preguntas da parte xeral e da específica virá determinada, de forma aproximada, pola proporción existente entre o número de temas de cada parte. A resposta a cada unha das preguntas do “test” será seleccionada de entre tres posibles alternativas, sendo válida só unha destas. Para obter a puntuación do/a aspirante nesta proba asignaranse 0,20 puntos por cada resposta correcta; por cada resposta incorrecta restaranse 0,05 puntos. Para superar este exercicio será preciso acadar un mínimo de 5 puntos, sendo a puntuación máxima posible 10 puntos A segunda proba consistirá nun exercicio escrito no que os/as aspirantes deberán resolver e desenvolver dous supostos prácticos, relacionados coas actividades e funcións habituais do posto a desempeñar, e con arranxo ao programa e materias incluídos na parte específica do temario correspondente (que figuran no anexo III das presentes bases); proba que se orientará, fundamentalmente á posta en relación dos coñecementos teóricos coa realidade e requirimentos reais e prácticos das funcións a desenvolver, determinando, así, a capacidade e adecuación dos/as aspirantes para o desempeño das mesmas. Para este exercicio disporase dun tempo máximo de dúas horas (para desenvolver ambos supostos prácticos). Os supostos serán propostos polo Tribunal instantes antes da celebración do exercicio, na forma que considere axeitada. Este exercicio será cualificado cun máximo de 10 puntos, sendo eliminados/as os/as aspirantes que non acaden un mínimo de 5 puntos, correspondéndolle ao Tribunal determinar o nivel de coñecementos e os criterios esixidos para alcanzar dita puntuación. En todo caso, a puntuación final outorgada a cada aspirante determinarase calculando a media aritmética das puntuacións outorgadas por cada un dos membros do Tribunal. Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA) para cada tipoloxía de persoal a seleccionar, segundo o previsto, ao respecto, nas presentes bases, deberán realizar un exercicio específico. Dita proba consistirá en realizar un exercicio escrito de coñecemento do idioma galego. Os/as aspirantes deberán traducir un texto (facilitado polo Tribunal, inmediatamente antes de celebrarse a proba), e sen axuda de dicionario, de castelán a galego, e outro de galego a castelán. Esta proba terá unha duración de 30 minutos, en total, e cualificarase de “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto, quedando eliminados do proceso selectivo aqueles/as aspirantes que non acaden dita cualificación. A puntuación final dos/as aspirantes da fase de oposición (aplicable, unicamente, ás/aos aspirantes aprobados/as, por ter superadas todas as probas) será o resultado suma total da puntuación obtida en cada unha das dúas probas obrigatorias. Dita puntuación da fase de oposición será sumada á obtida, previamente, na fase de concurso, dando como resultado a puntuación final do proceso selectivo. En caso de empate en dita puntuación final, terá preferencia o/a aspirante que obtivera maior puntuación na fase de oposición. De proseguir o empate nas puntuación de dous ou máis aspirantes, sendo necesario desfacer o mesmo para determinación dos/das candidatos/as finalmente seleccionados, os/as aspirantes implicados serán convocados polo tribunal para a realización dunha entrevista curricular, cuxa finalidade será a comprobación da adecuación dos/das aspirantes aos postos e funcións a desempeña. Dita entrevista versará sobre a traxectoria académica e profesional dos/as aspirantes e, particularmente, da súa adecuación aos cometidos funcionais e perfil profesional dos postos a desempeñar, podendo realizar os membros do Tribunal, a tal efecto, as preguntas que estimen oportunas. Esta entrevista será puntuada de 0 a 5 puntos, puntuación que, en todo caso, non será sumada á acadada nas fases anteriores (sendo utilizada aos meros efectos de desfacer o empate existente ou, no seu caso, para a determinación do lugar ordinal a ocupar na listaxe de substitución que deste proceso selectivo se poida derivar), correspondendo ao Tribunal fixar os criterios determinantes da puntuación a outorgar. En todo caso, a puntuación de cada un/ha dos/as aspirantes participantes na referida entrevista, determinarase calculando a media aritmética das puntuacións outorgadas, ao mesmos, por cada un dos membros do Tribunal. Finalizadas as probas selectivas, resultará seleccionado/a aquel/a candidato/a que, obtendo un mínimo de cinco puntos nas probas eliminatorias, e ao seren ordenados segundo a suma das puntuacións alcanzadas no concurso e na probas, obteña a maior puntuación. Esta relación presentarase ao Alcalde, con proposta de contratación do/a candidato/a finalmente seleccionado/a. O/a aspirante seleccionado/a, e proposto/a para a contratación, achegará ao Concello, dentro do prazo de 8 días naturais dende que se lle comunique a superación do proceso selectivo, os documentos acreditativos do cumprimento requisitos esixidos, nas presentes bases, para tomar parte neste proceso selectivo, nomeadamente os seguintes: - Copia cotexada do carné de conducir requirido. - Declaración responsable de non atoparse en situación de separación do servizo na Administración Pública ou inhabilitación para emprego público, nos termos do fixado nas presentes Bases, e que, polo tanto, impida a súa selección e contratación. - Declaración responsable de non encontrarse incurso en ningunha das causas de incompatibilidade, referidas ao momento da súa contratación e nos termos do fixado nas presentes Bases e que, polo tanto, impida a súa selección e contratación, de conformidade coa lexislación vixente. - Certificado médico acreditativo de capacidade funcional, de tal forma que se acredite que de non padecer enfermidade nin estar afectado por limitación física ou psíquica que sexa incompatible ou impida o normal desempeño das correspondentes funcións. O/a aspirante que fagan valer a súa condición de persoas con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición, debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. A non presentación, por parte do/a aspirante seleccionado/a, dentro do prazo fixado, da dita documentación esixida nesta base, ou se, igualmente, dentro do prazo sinalado para a súa contratación e/ou incorporación, este no se presentase (a excepción, en ambos casos, da concorrencia de causa/caso de forza maior, debidamente acreditadas e así apreciada e comprobada polo órgano convocante e contratante), ou cando do exame da referida documentación se deduza que carecen dalgún dos requisitos sinalados, determinará a imposibilidade de proceder á súa contratación; conlevando, igualmente á non inclusión na listaxe de substitución, todo ilo sen prexuízo da responsabilidade na que, no seu caso, e por falsidade, puidesen incorrer. Rematado o proceso selectivo e presentada polo/a aspirantes seleccionado/a, no prazo sinalado, a documentación requirida, o Alcalde, ou órgano en quen delegue, resolverá o proceso selectivo, acordando a contratación do/a aspirantes propostos polo Tribunal, que deberá formalizar o contrato laboral, conforme a lexislación vixente, e incorporarse no día de inicio previsto, en dito contrato, para a relación laboral. Se o/a candidato/a ao/á que lle correspondese ser contratado/a non o puidesen ser por non reunir os requisitos esixidos, ou non terse presentado, contratarase ao seguinte aspirante, por estrita orde de puntuación. O tribunal, unha vez finalizadas as probas selectivas, e seleccionado/a aquel/a candidato ou candidata que obtivera a maior puntuación segundo o establecido na cláusula décimo primeira, elaborará unha listaxe de substitución co resto dos/as aspirantes non seleccionados/as que obtiveran un mínimo de cinco puntos nas probas eliminatorias, ordenados/as, de maior a menor segundo a suma das puntuacións alcanzadas na fase de concurso e na fase de oposición. A listaxe de substitución estará destinada a cubrir as posibles vacantes que puideran producirse. Os/as aspirantes que formen a devandita listaxe serán chamados/as, en caso de vacante/ausencia temporal do posto ao que tiveron optado, por rigoroso orde de puntuación. O/A aspirante que sexa chamado, deberá presentarse no prazo de cinco (5) días hábiles, debendo achegar, para a súa primeira contratación efectiva, a mesma documentación que, igualmente, se lle requiriu ao persoal que resultou inicialmente seleccionado na presente convocatoria, aos efectos de acreditar os cumprimento dos requisitos esixidos para a selección. Se en dito prazo, o/a aspirante chamado/a para ocupar a vacante, non achegara a documentación requirida ou se, igualmente, dentro do prazo sinalado para a súa contratación e/ou incorporación, non se presentase, non poderá ser obxecto de contratación, pasando ao último lugar da listaxe, todo ilo sen prexuízo da concorrencia de causa/caso de forza maior, debidamente acreditada e así apreciada e comprobada polo órgano contratante. Asemade, nos supostos particulares en que si se teña presentado dita documentación, pero do exame da mesma se deduza que carecen dalgún dos requisitos de selección sinalados nestas bases, determinarase a imposibilidade de proceder á correspondente contratación do/a aspirante en cuestión, así como a súa baixa na listaxe de substitución; baixa que se revestirá de carácter temporal nos supostos da concorrencia dun incumprimento/non acreditación de requisitos susceptible de posible/futura subsanación (a realizar polos interesados e que, en caso de materializarse e ser validada polo órgano convocante e contratante, determinará o reingreso na listaxe na lugar ordinal orixinario e derivado do proceso selectivo), resultando definitiva nos restantes supostos. En todo caso, a imposibilidade de contratación, dun/ha dos/as integrantes da referida listaxe, derivada dos diferentes supostos que se veñen de sinalar, implicará o chamamento e oferta de contratación ao/á situado/a no lugar inmediatamente posterior, por orde de puntuación. Amais, todos/as os/as integrantes desta listaxe estarán obrigados a comunicar calquera modificación da súa situación persoal e/ou profesional que poida derivar na imposibilidade do cumprimento, e/ou acreditación, dos requisitos esixibles para a súa contratación. En todo caso, os criterios anteriormente expostos, ao respecto da xestión e funcionamento da listaxe de substitución que do presente proceso se derive, resultarán aplicables sen prexuízo das modificacións que, como consecuencia dunha futura regulación xeral desta materia, no Concello de Teo, poidan resultar igualmente aplicables. En todo o non previsto nas presentes bases, resultará aplicable o previsto na Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Real Decreto Lexislativo 5/2015, polo que se aproba o texto refundido da Lei do Estatuto básico do empregado público; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 2/2015, de 29 de abril, do emprego público de Galicia, Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xullo, galega para a igualdade de mulleres e homes; e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Contra a resolución aprobatoria das presente Convocatoria e bases reguladoras, considerando a seu carácter definitivo en vía administrativa, poderase interpoñer, polos interesados lexitimados, os seguintes recursos: - Con carácter potestativo, recuso de reposición ante o mesmo órgano que ditou o acto recorrido, en prazo dun mes a contar dende o dia seguinte ó da publicación no BOP. - Alternativamente, recurso contencioso-administrativo, ante o correspondente Xulgado do Contencioso Administrativo, dentro do prazo de dous meses contados dende o día seguinte ó da publicación das bases no BOP. Contra cantos actos e/ou resolucións administrativos se deriven das bases e da actuación do Tribunal, poderán ser interpostos, polos interesados, os oportunos recursos nos casos e na forma establecidas na Lei 30/1992, de 26 de novembro, e na Lei 29/98, de 13 de xullo, Reguladora da Xurisdición Contencioso-Administrativa. Teo, 7 de abril de 2017 O alcalde, Rafael C. Sisto Edreira D./Dª_________________________________________________, con DNI n.º _________________________ e domicilio a efectos de notificación en ______________________________________________, enterado/a da convocatoria anunciada no Boletín Oficial da Provincia n.º _______, con data ______________ e, particularmente, e con arranxo a dita convocatoria, do proceso selectivo para a incorporación, por parte do Concello de Teo, da praza denominada Xefe/a de Instalacións e redes DECLARA que reúne todas e cada un dos requisitos esixidos nas bases da convocatoria, á data de finalización do prazo de presentación de instancias e, SOLICITA que sexa admitida a presente solicitude de participación no referido proceso de selección e, a tales efectos, achega a seguinte documentación: - Copia cotexada do DNI, pasaporte ou documento de identificación equivalente. - Copia cotexada da Titulación esixida nas bases, ou, no seu defecto, o xustificante de ter aboado os dereitos para a súa expedición. - Relación dos méritos alegados documentalmente acreditados e enumerados segundo o establecido no apartado regulador da fase de concurso (Anexo II) - Xustificante do pago dos dereitos de exame - Acreditación do coñecemento da lingua galega (GELGA) requirido, no seu caso. En _________________, a ___________ de ____________ de 20__. O/A Solicitante, Ado. ______________________________________________________________________ 1. a) Por servizos prestados para a administración local, desempeñando postos e/ou funcións en servizos públicos de abastecemento e/ou saneamento: o A través dunha relación laboral ou funcionarial coa administración local prestadora dos servizos; 0,10 puntos por cada mes completo de servizos prestados. o A través dunha relación laboral con empresa privada prestadora/concesionaria dos servizos; 0,07 puntos por cada mes completo de servizos prestados 1. b) Por servizos prestados para calquera outra administración ou entidade pública, desempeñando postos e/ou funcións en servizos públicos de abastecemento e/ou saneamento; o A través dunha relación laboral ou funcionarial coa administración ou entidade pública prestadora dos servizos; 0,08 puntos por cada mes completo de servizos prestados. o A través dunha relación laboral con empresa privada prestadora/concesionaria do servizos; 0,06 puntos por cada mes completo de servizos prestados 1. c) Por servizos prestados na empresa privada, desempeñando postos e/ou funcións de igual ou similar natureza: 0,02 puntos por cada mes completo de servizos prestados. Os extremos anteriores acreditaranse mediante certificación expedida polo órgano competente da administración, entidade pública ou empresa privada ou, alternativamente, mediante presentación dos contratos de traballo correspondentes; en todo caso, en ámbolos dous casos deberase achegar informe de vida laboral acreditativo (todo ilo, presentado en orixinal ou copia cotexada). Non se terán en conta os períodos inferiores ao mes; considerarase como mes completo calquera fracción de tempo traballado superior a 15 días. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Só serán valoradas as Titulacións e a formación complementaria (cursos de formación, perfeccionamento e especialización), con arranxo aos criterios a continuación sinalados, que estean directamente relacionadas coas funcións e o perfil profesional propios do posto a desempeñar, e impartidas, organizadas, recoñecidas e/ou homologados por Administracións Públicas ou entidades ou organismos dependentes das mesmas; dita valoración realizarase conforme ao seguinte baremo - Estar en posesión doutro titulo acreditativo de ter superado estudos universitarios (grao, licenciatura ou máster) no ámbito científico e/ou técnico, non coincidente coa titulación requirida para o acceso ao posto; 1 punto. Aos efectos da acreditación, e conseguinte valoración dos títulos sinalados (que deberán posuírse, ou estar en condicións de obtelos, na data de finalización do prazo de presentación de instancias para participar no proceso selectivo), deberase achegar copia cotexada dos mesmos ou, no seu caso, do xustificante de ter aboado os dereitos para a súa expedición. No caso de titulacións obtidas no estranxeiro, deberase achegar documento (orixinal ou copia cotexada) que acredite, fidedignamente, a súa homologación ou validación, de ser o caso. Só serán valoradas os cursos de formación, perfeccionamento e especialización que estean directamente relacionadas coas funcións e o perfil profesional propios do posto a desempeñar, e impartidos, organizados, recoñecidos e/ou homologados por administracións públicas ou entidades ou organismos dependentes das mesmas; dita valoración realizarase conforme ao seguinte baremo: - Por cada curso cunha duración de 20 ata 50 horas: 0,05 puntos. - Por cada curso cunha duración de 51 ata 100 horas: 0,10 puntos. - Por cada curso cunha duración de 101 ata 200 horas: 0,30 puntos. - Por cada curso cunha duración de mais de 200 horas: 0,50 puntos. Non serán valorados os cursos de menos de 20 horas nin os diplomas relativos a xornadas, seminarios, simposios e similares. Nos documentos acreditativos da realización dos cursos (debendo achegar orixinal ou copia cotexada), deberá constar a duración dos mesmos, de non figurar, entenderase que teñen menos de 20 horas e polo tanto non serán valorados.1.- A Constitución Española de 1978. Estrutura e Principios xerais. Dereitos e deberes fundamentais dos españois.2.- A organización do Estado na Constitución. Organización institucional, política e organización territorial. As Cortes Xerais. O goberno e a administración.3.- O Estatuto de Autonomía de Galicia. Organización institucional da Comunidade Autónoma de Galicia. Competencias da Comunidade Autónoma.4.- Réxime local español. Principios constitucionais, regulación xurídica e clases de entidades locais.5.- Alcance, implicacións e contidos do proceso actual de reforma e racionalización da Administración Local.6.- O municipio. A organización e funcionamento municipal. Órganos necesarios. O Alcalde. Os Tenentes de Alcalde. A Xunta de Goberno Local. O Pleno da Corporación. A organización municipal complementaria. Funcionamento dos órganos colexiados locais. Actas e certificacións de acordos.7.- A potestade regulamentaria das Entidades Locais: Regulamentos e Ordenanzas. O procedemento de elaboración e aprobación. Os Bandos.8.- Emprego Público Local. O persoal ao servizo da Administración Local. Réxime xurídico dos empregados públicos locais; estatuto básico do empregado público e restante normativa básica aplicable. O Convenio Colectivo do Persoal Laboral ao servizo do Concello de Teo. Dereitos e deberes. Incompatibilidades, situacións administrativas, réxime retributivo e restantes condicións e/ou requisitos aplicables á prestación de servizo por parte dos empregados públicos locais.9.- O acto administrativo; concepto e clases. Elementos do acto administrativo. Motivación e notificación.10.- O Procedemento Administrativo como garantía formal; principios Xerais. A Lei de réxime xurídico das Administracións Públicas e do procedemento administrativo común; contido e ámbito de aplicación.11.- O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo.12.- A revisión dos actos en vía administrativa. Os recursos administrativos: principios xerais. Nulidade a anulabilidade. Actos susceptibles de recurso. Clases de recursos. A revisión xurisdicional da actuación administrativa.13.- A regulación legal da contratación administrativa no sector público; Real Decreto Lexislativo 3/2011, de 14 de novembro, polo que se aproba el texto refundido da Lei de Contratos do Sector Público 14.- Patrimonio das administracións públicas. Os bens das entidades locais. Clasificación 15.- Facendas Locais. A Lei reguladora das Facendas Locais. Os recursos das Facendas Locais. Ordenanzas fiscais. Réxime Xurídico do gasto público local. Os orzamentos municipais; conformación, contidos e xestión.1.- A administración e xestión pública da auga. Distribución competencial. Leis Estatal e Autonómica de Augas, e regulamentos respectivos; restante lexislación e normativa comunitaria, estatal e autonómica reguladora do dominio público hidráulico e do uso da auga.2.- Réxime económico-financeiro da utilización do dominio público hidráulico. Infraccións e sancións.3.- Normativa municipal reguladora dos Servizos municipais de Abastecemento e Saneamento do Concello de Teo. Ordenanza fiscal reguladora da taxa por abastecemento de augas, sumidoiros e depuración no Concello de Teo.4.- Réxime e previsións legais aplicables en materia de prevención de riscos laborais; a Lei de prevención de riscos laborais. Seguridade e hixiene no traballo; dereitos, obrigas e esixencias. Aplicación particular ás instalacións e actividade propias do servizo municipal de abastecemento e saneamento do Concello e Teo.5.- Coñecemento do servizo público de Abastecemento e Saneamento do Concello de Teo. Redes e instalacións.6.- Xestión e explotación dos servizos de abastecemento e saneamento. Xestión integrada; avantaxes e inconvenientes. Custes e tarifas nun servizo municipal de abastecemento e saneamento.7.- A informática aplicada á xestión da calidade das augas. Redes de control e información de calidade de augas.8.- O control de calidade das augas potables de consumo público. Indicadores de calidade. Proceso de vixilancia e parámetros a controlar.9.- Métodos de análise de parámetros físicos, químicos e bacteriolóxicos; normativa e recomendacións.10.- Parámetros físicos na calidade das augas; principais parámetros, importancia, efectos e técnicas analíticas.11.- Parámetros químicos na calidade das augas; principais parámetros, importancia, efectos e técnicas analíticas. Trihalometanos.12.- Parámetros bactereolóxicos na calidade das augas; principais parámetros, importancia, efectos e técnicas analíticas.13.- Procesos físicos de tratamento das augas destinadas ao consumo humano; procesos e instalacións.14.- Procesos químicos no tratamento de augas destinadas ao consumo humano; procesos, reactivos e instalacións.15.- Procesos de afino de calidade. Control de olores e sabores na auga.16.- Desinfección; obxectivos, produtos e determinación de dose.17.- Dosificación automática de reactivos para o tratamento de augas potables. Equipos necesarios.18.-Tratamento das lamas xeradas no proceso de clarificación da auga. Instalacións necesarias. Reactivos.19.- Almacenamento de auga potable; obxectivos. Depósitos; tipoloxía por construción e uso. Control.20.- Redes de distribución; tipoloxía e análise comparativo. Vantaxes e inconvenientes. Métodos de cálculo.21.- Tubaxes e pezas especiais para distribución de auga potable; tipoloxías de materiais empregados e procedementos de unión. Vantaxes e inconvenientes.22.- Elementos singulares na explotación de redes de abastecemento; arquetas, válvulas especiais, caudalímetros e outros elementos.23.- Coñecemento físico da rede de distribución de auga potable; accesorios para a explotación, tipoloxía e funcionalidade. Proceso de instalación dunha rede. Probas de tubaxes instalada.24.- Instrumentación de medición e control utilizada nos abastecementos de auga e parámetros a medir.25.- Utilización dos datos procedentes dos sensores utilizados en sistemas de abastecemento de auga. Telemedida e telecontrol. Software necesario.26.- Caracterización de augas residuais; tipoloxía e características.27.- Proceso e criterios a seguir en proxectos de sumidoiros urbanos; tipoloxías e caudais a considerar.28.- Redes de saneamento; materiais, instalacións e elementos auxiliares para a explotación.29.- Control de vertidos de augas residuais; normativa, aforos e criterios hidráulicos de deseño.30.- Control de vertidos de augas residuais. Inspección e planificación; documentación asociada, soportes informáticos e material técnico.31.- Canalización en redes de saneamento; materiais, probas de recepción e xuntas. Proceso construtivo. Probas de tubaxes instalada.32.- Depuración de augas residuais. Liña de auga; procesos e instalacións.33.- Depuración de augas residuais. Liña de lamas; proceso e instalacións. Liña de gas.34.- Depuración de augas residuais industriais. Sectores. Tipoloxía. Procesos básicos. Parámetros tipo.35.- Bombeo. Principais problemas e/ou incidencias; datos e criterios a manexar no seu tratamento e resolución.36.- Bombeo. Tipoloxía de bombas. Líñas características. Selección dunha bomba. Cavitación. Bombas centrífugas.37.- Cálculo de impulsións. Elección de diámetros e caudais. Comprobación do punto de funcionamento.38.- Xestión e organización dunha ETAP; proceso e control.39.- Xestión e organización dunha ETAP; mantemento e xestión de produtos.40.- Xestión e organización dunha EDAR; proceso e control.41.- Xestión e organización dunha ETAP; mantemento e xestión de produtos.42.- O Laboratorio. Funcionamento e Organización das tarefas. Xestión de produtos e reactivos.43.- Coñecemento e interpretación dos proxectos de obra. Lectura de planos. Medición de superficies. Replanteos. Presuposto xustificado por prezos descompostos, prezos execución material, etc. Teo, 11 de abril de 2017 O alcalde Rafael C. Sisto Edreira